
مسابقك مسرحه المناهج 
للعام الدراسي 
ص" 


مسرحية منهجية من درس ( سبيل النجاح ) فى 
مادة اللغة العربية المقرر على الصف الأول 
الإإعدادي 
مسرحة وتأليف / محمود عبدالله الباز 


ا أداء تمثيلى الطالب 
؟/ الموظف ( نجيب ) 
"/ الموظف ( سمير) 
؛/ مواطن صامت 

ه/ مواطن عادي 

؟/ الفراش (أحمد ) 
"/ العامل ( على ) 
// العامل ( مصطفى 
4/ التاجر ( أنور) ْ 
٠‏ التاجر ( كمال ) 
١‏ الزبونة ١‏ 

؟ /١‏ الزبونة ١‏ 
/١‏ مسثر عماد 

؛ /١‏ الطالب ( عادل ) 
5 / الطالب ( عمرو ) 
5 / الطالب ( أحمد ) 


) الطالب ( محمد‎ / ١ 
١روكيد‎ / 
ديكور"‎ / 4 
موسيقى‎ /٠ 


(( المشهد الأول )) 
( حركة عشوائية على خشبة المسرح ويخرج الراوي من وسط الجمع ) 


الراوي : مع اشراقة كل صباح يندفع الناس الى أعمالهم لقضاء حوائجهم فالموظف 
الى مكتبه والتاجر الى متجره والعامل الى عمله والطالب الى مدرسته ولكن هناك 
من يتقن عمله على أكمل وجه..... وهناك من يذهب الى عمله لمجرد أنها وظيفة 
ليحافظ عليها أو كواجهة اجتماعية ..... وحكايتنا اليوم حكاية كل يوم سنرى صور 
من حياتنا اليومية ..... فلنرى ولنستمع ... يغلق الستار 


(( يفتح الستار على مكتبين داخل غرفة مصلحة حكومية وموظف جالسا على 
كرسى مكتبه وأمامه أحد المواطنين يتحدث معه ويسلم عليه ويخرج ...) 


سمير: صباح الخير يا نجيب ؟ 


نجيب : ( واقفا ويضحك بسخرية ) : صباح الخير الدهر قرب يأذن أنت مش 
0 
سمير : ما هو أنا .. أنا ... راحت عليا نومه ... وبعدين هو الشغل هيطير ؟ 

: ايوا 0 مانعدلتش وشوفت مصلحتك فين 

: وبعدين انا نمت متأخر أمبارح سمعت حتة فيلم يا ابنى حكايه اي والله 


: ياااااا يا ابنى السهر هيدمر حياتك كلها فوق بقى قبل ما كل حاجة تضيع 


: بقولك يا نجيب يا اخويا مش معاك سندوت تش اغير بيه ريقى 
نجيب : مش بقولك أنت رايق على الصبح وجاى تصدع دماغنا . 
سمير : يلا هقضيها قهوة مظبوط وخلاص ... يا عم أحمد .... يا عم أحمد ( يدخل 
أحمد الفراش ) 


الفراش : ايوا جاى : صباح الفل على أستاذ سمير ابو المفهومية ( ينظرلنجيب 
بغضب ) والجدعنة ... يلا ) 


سمير: واحد قهوة مظبوط يا عم احمد عشان الواحد يصحصح ويشتغل بضمير 
الفراش : انت تأمر استاذ سمير ... أستاذ نجيب مش عاوز أجبلك حاجه ؟؟ 
نجيب :: شكرا يا سيدي وخلينا نشوف شغلنا بفى 

(( يخرج أحمد الفراش ويدخل مواطن المكتب ويشير الفراش للمواطن على 
سمير)) 

المواطن : السلام عليكم ... حضرتك الاستاذ سمير 

سمير: ايوا ياسيدي انا سمير- اتفضل اامر 

الموطن: كنت عايز افتح محل بقالة وعايز اعمل رخصة ممكن اعرف من 
حضرتك ايه الاوراق المطلوبه ؟ 

سمير: فتح دماغك معايا وانا هظبتلك الدنيا وانا مبقدرش أقصر مع الناس اللى 
بتقدر 

المواطن: مش فاهم ؟؟ تقصد ايه ؟؟ 

سمير: شكلك هتتعبني معاك... اقعد بس ... هنا يا حبيبي الكلام بالفلوس 
المواطن: اه تقفصد رشوه 

سمير:اش اش انت شكلك جديد ومش فاهم الدنيا ماشيه ازاى وهتتعبنى معاك 
المواطن : تمام .. تمام المهم تخلصنى على طول 


(يضحك نجيب ثم يفتح سمير درج مكتبه ويضع المواطن الفلوس بالدرج وتظهر 
على سمير السعادة ( 


سمير : ( يكتب ) ودي يا سيدي كل الاوراق المطلوبة للرخصة جهز الورق 


واحنا تحت أمرك ... وموضوعك عندي اي والله عندي 


نجيب : ايه اللى انت بتعمله دا يا سمير 


سمير : خليك في حالك أنت يا نجيب 
نجيب : دأ أسمه رشوة وأنا صبرت عليك كتير ونصحتك كتيرازاي ترضى تأكل 
أولادك من حرام ؟ 


سمير : كفاية بقى ....وسيبك من المثالية اللى انت عايش فيها وبص للناس 
حواليك عايشين ازاي .... احنا مش عايشيين 


نجيب : انا الحمد لله أنا عايش وراضى وبالحلال وبالى مرتاح .. أم أنت عاجبك 
.... أنت لازم تتغير ( غاضبا ) 


: أنا هفضل كدا ومش هتغير.. ومش هتغير يا نجيب 
: أنت عارف يا سمير نهاية اللى زيك ايه ؟ 
: ايه 


: السجن 


( نهاية المشهد الأول ) 


المشهد الثانى 
( يفتح الستار على حركة عشوائية لأشخاص يمشون داخل أحد الأسواق ) 
العامل على : يلا يا عم مصطفى شهل شوية اتأخرنا على المصنع 
العامل مصطفى : يا عم اهدا شوية مستعجل على ايه ... وكله محصل بعضه 


العامل على : لا طبعا مش كله محصل بعضه لازم تجد فى العمل عشان ربنا 
يوفقك وتبقى حاجه ؟؟ 

العامل مصطفى : حاجه .... (يضحك بسخرية ) يا ابنى أحنا هنفضل ولا حاجه 
احنا صراصير..... ممكن ينداس علينا ونطرد فى الشارع فى أي وقت فوق من 
وهمك دايا على ! 


العامل على : طبعا من حقى أحلم ويكون عندي طموح ( حزن ) 


العامل مصطفى : بردوا ترجع تقولى طموح .... وطموحك ايه في الدنيا دي .؟ 


العامل على : أنا .. أنا طموحى مش كبير .. تقدر تقول على قفدى .. طموحى أكون 
رئيس عمال .. وليه ا ا الل 


مصطفى هرنيك وأخليك 
العامل مصطفى : هاهاهاها ... الحمد لله أنك مش رئيس عمال 


العامل على : طب يلا بينا... أخدنا الكلام واتأخرنا على شغلنا .. والله بكره تروق 
وتحلى بس الصبر 


العامل مصطفى : يارب 

( انتهى المشهد الثانى) 

المشهد الثالث 

( يخرج العاملان ويبرز تاجران جالسين لبيع بضاعتهم داخل السوق ) 
بائع الحبوب انور : صبحنا نادى ويومنا هادي يا رزاق يا كريم يا رب 
(يدخل زبونه ١‏ ) 

الزبونة : صباح الخير 

أنور : صباح النور..... اتفضلى أمري 


الزبونة ١‏ : محتاجه كيلو رز وكيلو عدس بس نوعية كويسه 


أنور : من عنيه كيلو الرز ب8 والعدس ب١١‏ بس وانضف أنواع ان شاء الله 
الزبونة : والله سعرك كويس جدا أنا اشتريته من حد تانى اغلى من كدا 
أنور : الحمد لله الرضا بالقليل مكسب والمهم الأمانة فى البيع والشراء 
الزبونة ١‏ : أنا من انهارده زبونة المحل 


انور : تحت امرك محلك اي وقت ( يزن لها الأرز والعدس ) 

(تخرج زبونة ١‏ وتدخل زبونه " ) 

تاجر الخضار كمال : يلا الخضار الطازه وارخص من اي حد 
زبونة ؟ : بكام الطماطم والبطاطس 

كمال : الطماطم ب والبطاطس ب ٠١‏ ج بس 

زبونة ؟ : مش غالى كدا عن سعر السوق يا معلم 


كمال : بقولك ايه يا ابله هو دا سعرنا مش عاوزين وجع دماغ على الصبح 
وكلهبينا 


46 


زبونة ” : شكرا .... شكرا مش هشترى منك ... ( تتركه ) 


كمال :: طب تعالى يا أبله .. متزعليش يا سلام هى الناس بتزعل منى على طول 
كدا ليه .. طب هديكى الطماطم ب 5 بس والبطاطس ب ١‏ 


الزبونة ؟ : طب هات كيلو بطاطس وكيلو طماطم 


كمال : حاضر انتى تأمرى ( يضع لها خضار تالف ويعطيها ظهره ) اتفضلى يا 

ابله احسن حاجه ليكى يا سلام 

الزبونة " :: ماشى شكرا ( تعطيه الفلوس وتخرج ) 

التاجر أنور : ( غاضبا ) أنت مش ناوى تتقى ربنا فى تجارتك وتبطل غش الناس 
وتبيع بسعر السوق ...؟ 

التاجر كمال : تقصد بالتسعيره ( ضاحكا ) دا كان زمان عم انور خليك فى حالك 
وكل عيش ... وبعدين التجاره شطاره أنا اتعلمتها كدا .. 

التاجر أنور :: أنت فاهم التجارة غلط التجارة أمانة وزي ما علمنا الرسول عليه 
أفضل الصلاة والسلام فى حديثه الشريف ( من غشنا فليس منا ) وغش الناس 

مش مقبول وانت لازم تتغير 

التاجر كمال : ريح نفسك أنا هفضل كدا ومش هتغير 


7 


التاجر انور : أنت عارف نهاية اللى زيك ايه ؟ 
التاجر كمال : ايه يعنى ؟ 


التاجر انور : السجن 


انتهى المشهد الثالث 
المشهد الرابع 
( المكان داخل أحد الفصول ويظهر المعلم ويجلس أمامه طلابه ) 
المعلم : صباح الخير أبنائى الأعزاء 
الطلاب : صباح النور يا أستاذ 


(( يظهر طالب متكأ على الديسك ويكتب المعلم على السبوره ويحاول زملائه 
ايقاظه ) 
المعلم: موضوع درس اليوم سبيل النجاح 


ان الأمل عند الأنسان متجدد ما بقى على قيد الحياة يبدوا صغيرا وينمو ويكبر 
حتى اذا تحقق يبدأ بأمل أكبر وبعزيمة أشد ..أنه المستقبل أحبائى 


الطالب عمرو : (يرفع يده ) وكيف نحقق حلمنا مسترعماد ؟ 

المعلم : بالعلم والمذاكرة والمثابرة وانا الله لا يضيع أجر من احسن عملا 
طالب أحمد : وما الذي يحرك العزيمة عند الانسان ؟ 

المعلم : الطموح هو الذي يحرك العزيمة عند الانسان ويشدها فطموح الموظف 
فى وظيفته ينعكس على عمله فينتظم ويحسن الاداء ويضاعف الانتاج 


وطموح التاجر ينعكس على تجارته فى معاملة الزبائن وكسب رضا الناس 
بصدق المعاملة والبعد عن الغش وقبول الربح المعقول وكذلك العامل فطموح 
العامل يدفعه ليتفوق فى غمله ويتحسن أجره وترتفع مكانته . 


الطالب محمد :كيف يحرك الطموح عزيمة الطالب ويدفعه للنجاح ؟ 


المعلم :ان طموح الطالب يدفعه الى الجد والاجتهاد والصبر على طلب العلم 
والتخلق بمحاسن الأخلاق 


المعلم : ( ينتبهه للطالب المتكأ ) عادل ... عادل 
عادل : افندم يا مستر أنا مع حضرتك 


المعلم : معى ؟؟ طب كنا بنتكلم عن ايه ؟ ( ينظر للسبوره ويسأل زملائه فى 
همسن ) 


عادل : كنا بنتكلم فى ... فى حاجات كتير ( يضحك زملائه ويقترب منه المعلم ) 
المعلم : فين كراستك وكتابك 
عادل : انااا .... نسيتهم ( يبحث عنهم فى كتب زميله بجواره ) 


المعلم : عادل ....مش هسمحلك تصضيع مستقبلك بالأهمال والاستهتار ولازم تكون 
قد المسئولية وتنتبهه لدراستك 


عادل :: ما أنا .. أنا مجتهد .. أنا كويس 
المعلم : أنت كنت مجتهد .. عشان كدا انت لازم تتغير 
عادل ( ينام ثانية على الديسك ) 
المعلم : عادل .. عادل (بغضب ) 
عادل : أنا هفضل كدا ومش هتغير 
المعلم : أنت عارف هيكون مصيرك ايه ؟ 
عادل : ايه يا مستر 
المعلم : (بحده وغضب ) الفشل 
انتهى المشهد الرابع ويغلق الستار 

( يظهر الراوي على خشبهة المسرح وتقف كل شخصية من شخصيات المسرحية 
وجها لوجه ) 
الراوي : اذن وبعد أنا شاهدنا بعض الصور من شريط حياتنا اليومية عرفنا أن 
الطموح صفة من الصفات الكريمة ( ينظر ويلوح للشخصيات الايجابية فى 
المسرحية على الجانب الايمن ) وهو مقرون بالعزيمة الصادقة والسعى الجاد 
أما الطمع ( ينظر ويلوح للشخصيات السلبية فى المسرحية على الجانب الايسر ) 
هو صورة من صور الأنانية بل صورة من صور الشر لأن الطماع لايشبع 
ولايرتوى ويريد أن يكون لديه أكثر مما لدى الأخرين ويحاول أن يستولى على 
ما عندهم بدون وجه حق . 
وعلينا جميعا أن نتحمل المسئولية أمام الله وأمام المجتمع من اجل مستقبل 
مشرق ووطن عزيزعلينا 


((ينتهى العرض وتضع كل شخصية يدها فى يد الشخصية المقابلة لها )) 


((يغلق الستار )) 


